Държавен вестник, бр. 87, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  87
1.
Изисквания към кандидатите
1.1. Изисквания към кандидатите за входящо минимално образователно и/или 
входящо квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на първа, втора и трета степен на професионална квалификация по 
професията „Експлоатация и сделки с недвижими имоти“ от Списъка на професиите за 
професионално образование и обучение, утвърден от министъра на образованието и науката 
със Заповед № РД09-2230 от 09.08.2024 г., изискванията за входящото минимално 
образователно равнище към кандидатите са: 
1.1.1. За придобиване на първа степен на професионална квалификация 
• за лица, навършили 16 години – завършен начален етап на основно образование или
успешно завършен курс за ограмотяване, организиран от училища в системата на 
предучилищното и училищното образование по реда на Закона за насърчаване на заетостта 
или на Закона за предучилищното и училищното образование, или валидирани 
компетентности за начален етап на основно образование по чл. 167, ал. 1, т. 4 от Закона за 
предучилищното и училищното образование. 
1.1.2. За придобиване на втора степен на професионална квалификация 
• за лица, навършили 16 години – завършен първи гимназиален етап.
1.1.3. За придобиване на трета степен на професионална квалификация
• за ученици – завършено основно образование;
• за лица, навършили 16 години – придобито право за явяване на държавни зрелостни
изпити или завършено средно образование. 
Изискването 
за 
входящо 
квалификационно 
равнище 
при 
продължаващо 
професионално обучение за придобиване на първа, втора и трета степен на професионална 
квалификация е придобита квалификация съответно по част от професията, първа или втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2.
Описание на професията
2.1. Първа степен на професионална квалификация по професията „Експлоатация и 
сделки с недвижими имоти“ 
Лицата, придобили първа степен на професионална квалификация по професията 
„Експлоатация и сделки с недвижими имоти“ изпълняват основни и спомагателни дейности, 
свързани с експлоатацията, поддръжката и управлението на недвижими имоти. 
Основните задължения на придобилия първа степен на професионална квалификация 
по професията „Експлоатация и сделки с недвижими имоти“ са: 
-
поддържа частна, общинска и държавна недвижима собственост;
-
извършва рутинни проверки (наблюдение на работата на техническите системи)
–
отопление, вентилация и климатизация, електрооборудване, водоснабдителни и
канализационни системи и докладва за нередности;
-
подпомага техниците при ремонти, почистване и подмяна на консумативи,
участва в базови ремонтни дейности. Поддържа инструментите и оборудването, с които 
работи в изряден вид; 
-
участва в складирането и инвентаризацията на инструменти и материали;
-
попълва документи, свързани с техническата поддръжка на сградите;
-
информира управители, собственици и клиенти за състоянието на имотите и
препоръчителните мерки за поддръжка.